Nemunas (ansamblis)

„Nemunas“ –  Kauno technologijos universiteto tautinio meno ansamblis, suformuotas 1949 metais, iš tuo metu Kauno politechnikos institute veikusių studentų meno kolektyvų. Ansamblis „Nemunas“ yra vienas didžiausių tautinio meno kolektyvų Lietuvoje, kurio nariai yra studentai bei jaunimas.

 Istorija 
1944 metais, tuometiniame Kauno universitete, savo veiklą pradėjo tautinių šokių ratelis, greta kurio ilgainiui pradėjo formuotis liaudies instrumentų orkestras bei vokalinė grupė. 1949 metų rugsėjį šie žanrai buvo sujungti į vieną tautinio meno ansamblį. Pirmuoju ansamblio meno vadovu tapo Aloyzas Čižas. Susikūręs ansamblis subūrė apie 70 narių. Pirmasis ansamblio koncertas įvyko 1950 metų balandžio 22 dieną.

Nuo pat įkūrimo ansamblis aktyviai koncertavo visoje Lietuvoje, todėl jau 1952 metų pavasarį Kauno politechnikos instituto trečiuosiuose rūmuose įvyko 100-sis kolektyvo koncertas. 1955 metais kolektyvas pirmą kartą išvyko už Sovietų sąjungos ribų: kartu su Vilniaus universiteto ansambliu koncertavo Varšuvoje vykusiame Pasaulio jaunimo ir studentų festivalyje. Tais pačiais metais ansamblio koncertą Vroclavo sporto halėje stebėjo net 20,000 žiūrovų.

1963 metais ansambliui buvo suteiktas „Nemuno“ vardas ir tų pačių metų žiemą, pirmojo koncerto
televizijoje metu, kolektyvas Lietuvai oficialiai buvo pristatytas šiuo vardu. 1964 metais  „Nemunas“ koncertavo Vokietijos demokratinėje respublikoje.  1965 metais, koncertinės
kelionės metu plaukiant laivu buvo aplankytos Dunojaus šalys, o 1966 metais ansamblis pirmą kartą kirto geležinę uždangą ir koncertavo Suomijoje. Didelę reikšmę ansamblio istorijoje turi 1967 metų kelionė į Kanadą, kur ansamblis koncertavo Expo’67 parodoje. Šios kelionės metu ansambliečių iš Kanados lietuvių perimta lietuvių liaudies daina „Stoviu aš parimus“ tapo „Nemuno“ himnu, giedamu tik iškilmingiausiomis
progomis. 1969 metais ansambliui švenčiant 20 metų jubiliejų įvyko 1000-sis koncertas.

1978 metais „Nemunas“ pirmasis iš Lietuvos tautinio meno saviveiklos kolektyvų parengė vientisą koncertinę programą „Nemuno daina“ – tuo metu tai buvo didelis meninis pasiekimas. 1989 metais, prieš pat 40 ansamblio jubiliejų, kolektyvas parengė programą „Atgimstančiai Lietuvai“, su kuria keliavo po šalį.

Lietuvai atgavus nepriklausomybę „Nemunas“ su koncertinėmis programomis daug keliauja po Europą, dalyvauja Pasaulio lietuvių bei studentų dainų šventėse, įvairiuose festivaliuose, o pastaruoju metu vis aktyviau bendradarbiauja su kitomis studentų organizacijomis bei dalyvauja visuomeninėje veikloje.

Tautinio meno ansamblis „Nemunas“ yra pelnęs daugybę apdovanojimų, pripažintas geriausiu meno
kolektyvu ne tik buvusioje Sovietų Sąjungoje, bet ir jau nepriklausomoje Lietuvoje pelno aukščiausius apdovanojimus: 2001 ir 2020 metais ansamblis buvo apdovanotas aukščiausiu Lietuvos nacionalinio kultūros centro apdovanojimu - „Aukso paukšte“, yra konkursų „Kadagys“ 2001 ir „Klumpakojis“ 2006 nugalėtojai, 2010 metais ansamblis konkurse „Klumpakojis“ buvo antras, o konkurse „Kadagys“ laimėjo pirmąją vietą.

 Žanrai 
Ansamblį sudaro 4 žanrinės grupės:  

 šokėjų grupė;
 mišrus choras;
 liaudies instrumentų orkestras;
 liaudiškos muzikos kapela.

Liaudies instrumentų orkestre grojama tradiciniais lietuvių liaudies intrumentais: kanklėmis, birbynėmis, skrabalais, lumzdeliu ir kitais.  

Kapeloje liaudiška muzika atliekama klasikiniais instrumentais: smuiku, akordeonu, klarnetu, kontrabosu ir kitais. 

 Kelionės 
Dainų ir šokių ansamblis „Nemunas“ yra aplankęs daugiau nei 40 šalių keturiuose žemynuose:

 Europa: 
Suomija, Lenkija, Vokietija, Rusija, Rumunija, Bulgarija, Serbija, Slovėnija, Slovakija, Austrija, Šveicarija, Čekija, Ispanija, Portugalija, Danija, Belgija, Liuksemburgas, Nyderlandai, Italija, Prancūzija, Didžioji Britanija, Latvija, Estija, Vengrija, Turkija, Graikija, Baltarusija, Ukraina, Kroatija, Makedonija.

 Azija: 
Tadžikija, Uzbekija, Pakistanas, Kinija„Lietuvė" , KTU tautinio meno ansamblis „Nemunas“ Kinijoje sulaukė nepaprasto dėmesio, JaponijaKTU naujienos, Legendinis ansamblis „Nemunas“ japonų širdis bandys suvirpinti kanklių skambesiu, Jungtiniai Arabų EmirataiLRT Lituanica, Pasaulio lietuvių balsas, Ansamblis „Nemunas“ Lietuvą garsino Dubajuje.

 Šiaurės Amerika: 
MeksikaKTU naujienos, Skrabalus, klumpes ir lietuviškas dainas meksikiečiams pristatęs „Nemunas“ tapo vietinės televizijos žvaigžde, Kosta Rika, Kanada, JAV.

 Pietų Amerika: 
Venesuela.


 Tradicijos 
miniatiūra|KTU tautinio meno ansamblio „Nemunas" istorinė vėliava.
Ansamblyje didelę reikšmę turi simboliai ir tradicijos, jų puoselėjimas bei palaikymas. Ansamblis turi savo vėliavą, kuri buvo sukurta 1988 metais, bei himną, lietuvių liaudies dainą, perimtą iš Kanados lietuvių 1967 metais. Himnas giedamas tik iškilmingiausiomis progomis. Po pavykusio pasirodymo ir kitomis įsimintinomis bei džiugiomis progomis šaukiamas ansambliečių šūkis, į kurį atsiliepti gali tik pilnateisiai ansamblio nariai.

Tapimas pilnateisiu ansamblio nariu labai svarbus, kadangi nauji nariai nėra kviečiami į daugelį tradicinių renginių, negali dalyvauti ir balsuoti ataskaitiniame susirinkime. Tradicines šventes organizuoja ansamblio valdyba, jose dalyvauti gali tik ansamblio nariai. Tačiau ansambliečiai rengia ir daugiau švenčių: kino, žaidimų vakarus, stovyklas, žiemos žaidynes, „cementuką“, kurios nėra tradicinės – jose gali dalyvauti ir nauji nariai.

 Tradicinės šventės 

 Ataskaitinis susirinkimas – jo metu ansamblio nariai renka naują valdybą, tvarkysiančią ansamblio reikalus bei atstovausiančią ansamblį visus ateinančius metus. Susirinkime aptariami praėję metai, sprendžiamos problemos bei džiaugiamasi pasiekimais. Tai vienas rimčiausių ir oficialiausių ansamblio renginių.
 Cepelinbalis – rugsėjo pabaigoje rengiama šventė, kurios metu susirinkę nemuniečiai kartu gamina cepelinus, dalyvauja varžybose.
 Vaikinų diena – rugsėjo pabaigoje, po „Cepelinbalio“, nemuniečių merginų rengiama šventė vaikinams nemuniečiams. Jos metu išrenkamas Misteris Nemunas.
 Lapkritinės – šventė, skirta naujiesiems ansamblio nariams (nuliams) susipažinti su „Nemunu“ ir jo tradicijomis. Šventės metu kiekvienas žanras parengia po nuotaikingą pasirodymą. Priklausomai nuo aplinkybių ir renginio datos, Lapkritinės gali vadintis ir Gruodinėmis, Vasarinėmis ar Kovinėmis.
 Krikštynos – viena iš svarbiausių tradicinių „Nemuno“ švenčių, vykstančių pavasarį, kurios metu naujiesiems ansamblio nariams suteikiamas nemuniečio vardas.
 Merginų diena – pavasarį vaikinų nemuniečių rengiama merginoms nemunietėms. Jos metu išrenkama Mis Nemunas.
 Diplomantų išleistuvės – viena gražiausių ir iškilmingiausių „Nemuno“ švenčių, kuria pagerbiami ansambliečiai, kolektyve išbuvę bent penkerius metus.

 Vadovai 
 Dabartiniai vadovai 
Ansamblio nariams vadovauja žanrinių grupių vadovai, visam ansambliui vadovauja ansamblio meno vadovas. Nuo 1949 metų ansambliui vadovavo 10 meno vadovų, ansamblis turėjo 50 žanrinių grupių vadovų. 

 Vadovas  Pareigos M. Tomkevičiūtė  Ansamblio meno vadovė, vyr. baletmeisterė V. Tiškevičienė  Šokių grupės vadovė R. Paulauskienė  Choro vadovė, dirigentė G. Micka  Chormeisteris R. Kukanauskas  Liaudies instrumentų orkestro vadovas A. Jonkutė-Bogdanienė  Kanklių grupės vadovė N. Murauskas  Liaudiškos muzikos kapelos vadovas T. Kviklys  Koncertmeisteris

 Meno vadovai 
Meno vadovo pareiga - suburti ansamblio narius į vieningą kolektyvą, siekiantį pažinti lietuvių ir kitų tautų liaudies meną bei skleisti jį studentų tarpe. Taip pat, privalo užtikrinti ansamblio misijos ir tikslų siekimą ir įgyvendinimą, išsikeltų vertybių laikymąsi. 
 Meno vadovas  Vadovavimo metai A. Čižas  (1949 – 1960) A. Buzys  (1960 – 1969) L. Gadliauskas  (1969 – 1971) A. Balčiūnas  (1971 – 1975) A. Bartusevičius  (1976 – 1979) P. Jurkonis  (1979 – 1986) V. Švedas  (1986 – 1987) P. Jurkonis  (1987 – 1991) J. Urbonas  (1992) H. Ganusauskas  (1993 – 2001) M. Tomkevičiūtė  (2001 – dabar)

 Valdyba 
Ansamblio valdybą sudaro iki 19 narių, kurie kasmet renkami ansamblio narių ataskaitiniame susirinkime. Valdyba atsakinga už tradicinių ir kitų švenčių organizavimą, rūpinasi informacijos sklaida ansamblyje ir už jo ribų bei tvarko kitus ansamblio reikalus, puoselėja ir tobulina ansamblio tradicijas, siūlo naujas.

 Valdybą sudaro: 

 Valdybos pirmininkas (-ė) - oficialus ansamblio atstovas, tarpininkas tarp Ansamblio narių ir vadovų. Organizuoja valdybos darbą;
 Pirmininko pavaduotojas (-a);
 Kultorgas (-ė) - atsakingas už tradicinių švenčių ir renginių organizavimą;
 Iždininkas (-ė) - atsakingas už ansamblio iždo panaudojimą, jo apskaitą;
 Žanrų seniūnai (-ė) - atstovauja savo žanrą ansamblyje, informuoja žanro narius apie įvairius koncertus, renginius bei kitą svarbią informaciją;
 Metraštininkai - tvarko ansamblio metraščius;
 Socialinių tinklų administratorius (-ė) - administruoja ansamblio paskyras socialiniuose tinkluose, užtikrina nuolatinę informacijos sklaidą;
 Ūkvedys (-ė) - rūpinasi koncertams ir renginiams reikalingomis priemonėmis, įrangos nuoma, muzikos ir šviesos aparatūra;
 Fotografas (-ė) - atsakingas už ansamblio renginių, koncertų, pasirodymų, tradicinių švenčių įamžinimą;
 IT administratorius (-ė) - administruoja ansamblio internetinį puslapį ir kitas jam priklausančias svetaines;
 Sekretorius (-ė) - protokoluoja visus valdybos posėdžius ir susirinkimus. 

Ansamblis turi oficialius nuostatus, kurie apibrėžia ansamblio narių bei vadovų pareigas, santykius, valdybos ir jos narių atsakomybę.

 Apdovanojimai ir pasiekimai 
„Nemuno“ ansamblis yra nuolatinis Lietuvos dainų ir šokių, „Gaudeamus“ švenčių dalyvis, koncertuoja festivaliuose „Linksminkimos“, „Ei, studente, sukis vėju“, „Grok, Jurgeli“ ir kt., dalyvauja konkursuose „Klumpakojis“, „Kadagys“.

 2023 m. laimėjimai:
 2 vieta konkurse „Klumpakojis“
 2020 m. laimėjimai: 
 „Aukso paukštė“ LLKC oficiali svetainė su 2020 "Aukso paukštės" nominacijomis ir lauretais
 2010 m. laimėjimai: 
 1 vieta konkurse „Kadagys“
 2 vieta konkurse „Klumpakojis“ „Vakarų ekspresas“, „Klumpakojis 2010“ nugalėtojai
 2006 m. laimėjimai:
 Laureato vardas (absoliuti 1 vieta) konkurse „Klumpakojis“
 2001 m. laimėjimai:
 „Aukso paukštė“ LLKC oficiali svetainė  „Aukso paukštė 2001“ laureatai
 Laureato vardas (absoliuti 1 vieta) konkurse „Kadagys“

 Šaltiniai 

 Nuorodos 
 Oficiali ansamblio svetainė 

Kategorija:Tautinių šokių ansambliai
Kategorija:Kauno technologijos universitetas